LCD Soundsystem

LCD Soundsystem (אל.סי.די סאונדסיסטם) היה הרכב דאנס אלטרנטיבי אמריקאי, בראשות הזמר, המפיק המוזיקלי וכותב השירים ג'יימס מרפי. בסוף שנות התשעים נחשף מרפי, שעבד כטכנאי הקלטות ומפיק מוזיקלי, לסצנת המועדונים בניו יורק ולמוזיקת האוס והתנסה לראשונה באקסטזי. מרפי החל ליצור מוזיקה אלקטרונית יחד עם המתופף פאט מאהוני ולתקלט במסיבות, וב-2001 הקים, יחד עם טים גולדסוורתי, את חברת התקליטים העצמאית DFA. ביולי 2002 יצא הסינגל הראשון של אל.סי.די סאונדסיסטם, "Losing My Edge". בעקבותיו יצאו הסינגלים "Give It Up" ב-2003 ו-"Yeah" ב-2004. בפברואר 2005 יצא אלבום הבכורה של ההרכב, LCD Soundsystem, כאלבום כפול, כאשר הדיסק הראשון כלל את האלבום עצמו, ואילו הדיסק השני איגד את הסינגלים המוקדמים של ההרכב. מתוך האלבום בלט הסינגל שיר הפותח "Daft Punk Is Playing at My House", שנכנס למצעד הבריטי והיה מועמד לפרס הגראמי ב-2006 בקטגוריית שיר הדאנס. האלבום עצמו היה מועמד באותה שנה לפרס האלבום האלקטרוני. סינגלים נוספים מתוך האלבום היו "Movement" ו-"Tribulations". באוקטובר 2006 הוציא ההרכב, בשיתוף עם חברת נייקי, יצירה אינסטרומנטלית שנקראה 45:33 (אף שלמעשה אורכה היה 45 דקות ו-58 שניות), ותוארה כפסקול לאימוני ריצה. כשנה לאחר מכן יצאה היצירה, שעד אז ניתנה לקנייה רק ב-iTunes, על גבי דיסק. בספטמבר 2009 יצא האלבום 45:33 Remixes, שכלל גרסאות רמיקס של מפיקים שונים לקטעים מתוך היצירה. במרץ 2007 יצא האלבום Sound of Silver, בו נעשה שימוש בקטעים מתוך 45:33. את האלבום קידמו הסינגלים "North American Scum", "All My Friends" ו-"Someone Great". האלבום זכה לביקורות אוהדות, וכקודמו היה מועמד לפרס גראמי לאלבום האלקטרוני הטוב של השנה. בנוסף נבחר Sound of Silver לאלבום השנה על ידי הגארדיאן וירחון המוזיקה אנקאט. האלבום הגיע למקום ה-28 במצעד האלבומים הבריטי ולמקום ה-46 במצעד האמריקאי. אלבום האולפן האחרון של הלהקה, This Is Happening, יצא במאי 2010. את האלבום הקדים הסינגל "Drunk Girls", שלווה בקליפ שביים מרפי יחד עם הבמאי ספייק ג'ונז, ומאוחר יותר יצא כסינגל נוסף השיר "I Can Change". האלבום הגיע למקום העשירי במצעד האמריקאי, והוביל את מצעד אלבומי הדאנס. במסגרת סיבוב ההופעות שליווה את האלבום הופיע ההרכב בגני התערוכה בתל אביב. ביוני אותה שנה הקליט ההרכב ביצועים לשירים משלושת האלבומים בהופעה חיה ללא קהל. הביצועים נכללו באלבום The London Sessions, שיצא דיגיטלית בנובמבר 2010 והגיע לחנויות בינואר 2011. בפברואר 2011, לאחר רמיזות חוזרות ונשנות מצד מרפי לגבי סיום דרכו של ההרכב, הודיע אתר האינטרנט הרשמי של אל.סי.די סאונדסיסטם כי "אנחנו פורשים מהמשחק", וכי ההרכב יקיים הופעה אחרונה ב-2 באפריל 2011, במדיסון סקוור גארדן בניו יורק. השיר הראשון שנוגן בהופעה היה סינגל הבכורה של הלהקה, "Losing My Edge", והשיר האחרון שנוגן בהופעה היה "New York I Love You But You're Bringing Me Down". ב-14 בפברואר ערך ההרכב הופעה טלוויזיונית אחרונה בתוכניתו של סטיבן קולבר. השיר האחרון ששחרר ההרכב הוא "Live Alone", גרסת כיסוי ללהקת פרנץ פרדיננד, שיצא ב-12 באפריל 2011. 2005 - LCD Soundsystem 2007 - Sound of Silver 2010 - This Is Happening 2017 - American Dream 2006 - Introns (בי-סיידים ורמיקסים לשירי האלבום הראשון) 2006 - 45:33 (יצירה אינסטרומנטלית, יצאה מחדש ב-2007) 2007 - A Bunch of Stuff (אי.פי, יצא בארצות הברית בלבד. כולל רמיקסים, גרסת כיסוי של פרנץ פרדיננד לשיר "All My Friends" וביצוע חי לשיר "Us V Them") 2009 - 45:33 Remixes (רמיקסים לקטעים מתוך 45:33) 2010 - The London Sessions (הופעה חיה ללא קהל) מדיה וקבצים בנושא LCD Soundsystem בוויקישיתוף אתר האינטרנט הרשמי של LCD Soundsystem (באנגלית) LCD Soundsystem, ברשת החברתית פייסבוק LCD Soundsystem, ברשת החברתית אקס (טוויטר) LCD Soundsystem, ברשת החברתית אינסטגרם LCD Soundsystem, סרטונים בערוץ היוטיוב LCD Soundsystem, במסד הנתונים הקולנועיים IMDb (באנגלית) LCD Soundsystem, באתר אפל מיוזיק (באנגלית) LCD Soundsystem, באתר ספוטיפיי LCD Soundsystem, באתר סאונדקלאוד (באנגלית) LCD Soundsystem, באתר Last.fm (באנגלית) LCD Soundsystem, באתר AllMusic (באנגלית) LCD Soundsystem, באתר MusicBrainz (באנגלית) LCD Soundsystem, באתר דיזר LCD Soundsystem, באתר Discogs (באנגלית) LCD Soundsystem, באתר Songkick (באנגלית) LCD Soundsystem, באתר Genius LCD Soundsystem, באתר בנדקמפ LCD Soundsystem, באתר בילבורד (באנגלית) LCD Soundsystem, באתר טיידל (באנגלית) איל פרידמן‏, ג'יימס מרפי מנגן בבית שלי, באתר וואלה, 26 בינואר 2005 איל פרידמן‏, יותר טוב מפלזמה, באתר וואלה, 18 במרץ 2007 אלון עוזיאל‏, קורה לטובים ביותר: על האלבום החדש של LCD סאונדסיסטם, באתר וואלה, 11 במאי 2010 דפנה לוסטיג‏, פאק בסיסטם: על האלבום החדש של LCD סאונדסיסטם, באתר וואלה, 11 במאי 2010 עמית קלינג, סוף דבר, באתר nana10‏, 11 במאי 2010 צ'אק קלוסטרמן, הגרדיאן, עכבר העיר אונליין, האלבום האחרון של "אל-סי-די סאונדסיסטם", באתר הארץ, 14 במאי 2010 ניב הדס, עכבר העיר אונליין, אלבום הניצחון של ג'יימס מרפי ו"אל-סי-די סאונדסיסטם", באתר הארץ, 26 במאי 2010 דורון חלוץ, להקת אל-סי-די סאונדסיסטם בדרך לישראל. ג'יימס מרפי מדבר על הכל, באתר הארץ, 27 באוגוסט 2010 עמית קלינג, אולטרה סאונדסיסטם, באתר nana10‏, 1 בספטמבר 2010 ליאור ניב, ‏הלהקה הכי טובה בעולם, באתר ‏מאקו‏, 1 בספטמבר 2010 ג'ו קוסקרלי, הניו יורק טיימס, האם הפירוק והאיחוד של "אל־סי־די סאונדסיסטם" היו רק תרגיל? ריאיון עם ג'יימס מרפי, באתר הארץ, 7 בספטמבר 2017 ניר גורלי‏, מחזיר את האדג': אלבום הקאמבק של LCD Soundsystem כן ורגיש, באתר וואלה, 8 בספטמבר 2017